भारत बंद के समर्थन में रामपुर की सड़कों पर कोई खास असर देखने को नहीं मिला। महज 4 दर्जन कांग्रेसी इस भारत बंद में केंद्र सरकार के खिलाफ नारेबाजी करते नजर आए। प्रदेश उपाध्यक्ष मुतीउर्रहमान उर्फ बब्लू इन कांग्रसियों के साथ सुबह 10 बजे निकले थे। रामपुर रेलवे स्टेशन से लेकर जिला कलेक्ट्रेट की मेन सड़क पर होते हुए ये कांग्रेसी पहले हामिद मंजिल पहुंचे। जहां पर सर्राफा बाजार होते हुए कलेक्ट्रेट आए। यहां आकर उन्होंने सिटी मजिस्ट्रेट को ज्ञापन दिया।